कहा- 40 साल की उम्र में करियर स्टार्ट किया, आज गौरी मुझसे भी ज्यादा बिजी हैं
; Gauri Khan, the wife of Shah Rukh Khan, unveils her book 'My Life in Design' शाहरुख खान की पत्नी गौरी खान ने सोमवार को अपनी पहली बुक को लॉन्च किया है।
शाहरुख खान की पत्नी गौरी खान ने सोमवार को अपनी पहली बुक को लॉन्च किया है। इस कॉफी टेबल बुक का नाम 'माई लाइफ इन डिजाइन' है। इस दौरान उनके साथ शाहरुख खान भी मौजूद रहे। इवेंट में किंग खान ने गौरी की जमकर तारीफ की और बताया की गौरी इन दिनों घर में सबसे व्यस्त चल रही हैं।
शाहरुख की मदद लेने से किया इनकार 
मीडिया से बातचीत के दौरान शाहरुख ने कहा- जब गौरी ने अपना खुद का बिजनेस शुरू करने का फैसला किया, तो शाहरुख ने अपने दोस्तों से मदद लेने की बात कही, लेकिन गौरी ने इनकार कर दिया। 40 साल की उम्र में गौरी ने ये बिजनेस शुरू किया है।
मैंने गौरी से कहा, 'मेरे कुछ दोस्त हैं, हम उनसे बात कर सकते हैं', और उसने कहा नहीं। गौरी ने लोअर परेल में कहीं एक छोटी सी दुकान शुरू की। और उसने यह सब अपने दम पर किया, और वह करती रही जो उन्हें पसंद हैं'।
'घर में सबसे ज्यादा बिजी हैं गौरी'
बुक लॉन्च में शाहरुख ने गौरी की तारीफ करते हुए कहा- 'मुझसे, मेरे बच्चों से मेरी बहन से ज्यादा गौरी इन दिनों व्यस्त चल रही हैं'। हम उनसे पूंछते रहते हैं कि वह इतना काम क्यों करती हैं। तो वह जवाब में कहती हैं की उन्हें संतुष्टि मिलती है। मुझे लगता है कि यह किताब उसी के लिए है।
हम साथ में करते हैं डिनर
उन्होंने यह भी कहा कि, "हम घर पर साथ में डिनर करते हैं। हमारे पास इसमें कोई विकल्प नहीं है। हमें एक साथ डिनर करना है। उन डिनर पर, हम चर्चा करते हैं कि काम पर आपका दिन कैसा रहा? रात के खाने पर यह चर्चा होती हैं कि यह एक संतोषजनक दिन था। क्योंकि गौरी का मानना ​​है कि एक संतोषजनक दिन एक खुशी का दिन होता है।
